laion/Wikipedia-Exotic huggingface dataset:
עונת 2022/2023 בליגה הלאומית בכדורגל נשים

עונת 2022/2023 בליגה לאומית בכדורגל נשים היא העונה ה-14 בליגת המשנה בכדורגל נשים בישראל, תחת אחריות הההתאחדות לכדורגל בישראל. העונה הסדירה נפתחה ב-13 בספטמבר 2022. הקבוצות שסיימו אחרונות בליגת העל בעונת 2021/2022 וירדו לליגה הלאומית לקראת עונה זו היו בנות נתניה, הפועל באר שבע והפועל רעננה. הקבוצות שסיימו ראשונות בליגה הארצית בעונת 2021/2022 והצטרפו לליגה הלאומית לקראת עונה זו היו הפועל קריית ים והפועל בנות מג'דל כרום שעלתה על חשבון עירוני אור יהודה שהחליטה להישאר בארצית. הפועל מרמורק, שנשארה בליגת העל בתום העונה הקודמת, לא הצליחה להעמיד קבוצה, לא עברה בבקרה התקציבית, הורדה ליגה ולאחר מכן הפסיקה את פעילותה ובמקומה הוחזרה לליגת העל הפועל באר שבע. בהמשך הוחלט כי בנות אילת שירדה מהליגה הלאומית בתום העונה הקודמת תוחזר אליה ומספר הקבוצות בליגה יעמוד על 11 בשתי העונות הקרובות. ב-12 לאוקטובר 2022 ואחרי שלושה מחזורים בלבד, הודיעה קבוצת הפועל בנות מג׳דל כרום על פירוקה, בעקבות כך חזרה הליגה הלאומית ל-10 קבוצות והתוצאות של הקבוצות מולן שיחקה מג׳דל כרום נמחקו . גביע המדינה בכדורגל נשים 2022/2023 עונת 2023–2022 בליגה לאומית בכדורגל נשים, באתר ההתאחדות לכדורגל בישראל הליגה הלאומית בכדורגל נשים, באתר JSport טבלת הליגה הלאומית באתר JSport לוח משחקים ותוצאות הליגה הלאומית באתר JSport הפועל מרמורק הורדה לליגה הלאומית רשמית: הפועל ב״ש חזרה לליגת העל, מרמורק סגרה את קבוצת הנשים באיחור של שבועיים פורסם לוח משחקי הליגה הלאומית בעקבות הפסקת פעילות מג'ד אל-כרום, התוצאות מולן ימחקו והליגה חוזרת לעשר קבוצות
מאטרה R.530

מאטרה R.530 הוא טיל אוויר-אוויר מונחה מכ"ם חצי אקטיבי צרפתי שנכנס לשירות לראשונה בשנת 1962. הטיל עבר מספר שדרוגים. הדגם הנוכחי מכונה סופר R.530 ותתי-הדגמים שלו הם R.530F ו-R.530D. בשנות ה-60 חיל האוויר הישראלי רכש טילי מאטרה R.530 יחד עם הרכש של מטוסי מיראז' 3. בשירות ישראל הטיל כונה "יהלום". הטיל, בדומה להרבה וטילי אוויר-אוויר בזמנו היה לא אמין, והושפע מחוסר האמינות של מערכת המכ"ם של המיראז' 3CJ. דגמים מתקדמים יותר של הטיל נישאים על גבי מטוסי מיראז' F1 ומיראז' 2000. צרפת צרפת ארגנטינה ארגנטינה אוסטרליה אוסטרליה ישראל ישראל ירדן ירדן לבנון לבנון לוב לוב מרוקו מרוקו פקיסטן פקיסטן דרום אפריקה דרום אפריקה ספרד ספרד ונצואלה ונצואלה ברזיל ברזיל קטר (מדינה) קטר עיראק עיראק כווית כווית הודו הודו בלגיה בלגיה פרו פרו AIM-132 אסראם AIM-9X דרבי (טיל) איריס-טי
Trampoline

"Trampoline" (בעברית: "טרמפולינה") הוא סינגל של שלישיית האינדי פופ האמריקאית שייד, שיצא, על ידי חברת התקליטים פוטו פיניש רקורדס, ב-18 במאי 2018, כסינגל מהמיני-אלבום השני של הלהקה, Melt. השיר הופיע בפרסומת ל-MacBook Air באוקטובר 2018. השיר הגיע, בשיאו, למקום הראשון במצעד האיירפליי האלטרנטיבי, ולמקום ה-13 בבילבורד הוט 100. נכון ליולי 2022, השיר הושמע למעלה מ-197 מיליון פעמים בספוטיפיי, ולמעלה מ-69 מיליון פעמים ביוטיוב. האמפ אנדרו, מהמגזין וראייטי, אמר כי השיר הוא שיר "אלקטרו-ג'אם ג'אזי". קלוד רובינסון, מהמגזין Earmilk (אנ'), תיאר את השיר כ-"שילוב מלהיב של נופי סאונד אלקטרוניים הכוללים לחיצה רגועה בעדינות ורעש כובש של מקלדת". השיר הופיע במקום ה-51 ברשימת 100 שירי 2019 של המגזין בילבורד. רמיקס של השיר, בשיתוף פעולה עם הזמר-יוצר הבריטי, זאין מאליק, יצא ב־26 בספטמבר 2019. הרמיקס נכלל מאוחר יותר במהדורת הדלוקס של Melt ובאלבום האולפן הראשון של הלהקה, High Dive. נכון ליולי 2022, גרסת רמי'ס זו הושמעה למעלה מ-429 מיליון פעמים בספוטיפיי, ולמעלה מ-44 מיליון פעמים ביוטיוב. מידע על היצירה "Trampoline" באתר מיוזיק בריינז מידע על הסינגל "Trampoline" באתר מיוזיק בריינז מידע על היצירה "Trampoline" באתר Discogs מילות השיר "Trampoline" באתר Genius סרטון השיר "Trampoline" באתר יוטיוב Hampp, Andrew (20 במרץ 2019). "Songs for Screens: Shaed Is the Latest Act to Get Rocket Fuel From an Apple Ad". Variety. ארכיון מ-2022-07-29. נבדק ב-11 ביוני 2019. {{cite web}}: (עזרה) "MacBook Air Advert Music". 31 באוקטובר 2018. ארכיון מ-2022-03-11. נבדק ב-10 בספטמבר 2019. {{cite web}}: (עזרה) "Alternative Songs: June 8, 2019". Billboard. ארכיון מ-2019-07-16. נבדק ב-11 ביוני 2019. {{cite web}}: (עזרה) Trampoline, 2019-12-27, ארכיון מ-2022-07-29, נבדק ב-2022-07-29 SHAED - Trampoline (Official Video), ארכיון מ-2022-07-25, נבדק ב-2022-07-29 Robinson, Chloe (15 באפריל 2019). "SHAED comes together in shaping an even stronger innovative entity". Earmilk. ארכיון מ-2022-07-29. נבדק ב-11 ביוני 2019. {{cite web}}: (עזרה) G.G. (11 בדצמבר 2019). "The 100 Best Songs of 2019: Staff List". Billboard. ארכיון מ-2020-01-31. נבדק ב-30 בדצמבר 2019. {{cite web}}: (עזרה) Gold & Platinum, RIAA (באנגלית אמריקאית) Nied, Mike (26 בספטמבר 2019). "A Dream! ZAYN Joins SHAED On A "Trampoline" Remix". Idolator. ארכיון מ-2022-10-15. נבדק ב-26 בספטמבר 2019. {{cite web}}: (עזרה) Trampoline (with ZAYN), 2019-09-26, ארכיון מ-2022-07-29, נבדק ב-2022-07-29 SHAED x ZAYN - Trampoline (Official Lyric Video), ארכיון מ-2022-07-29, נבדק ב-2022-07-29
גראנד סלאם (ג'ודו)

טורניר הגראנד סלאם (באנגלית: Judo Grand Slam) בג'ודו הוא טורניר ג'ודו בינלאומי. לאחר המשחקים האולימפיים, אליפות העולם בג'ודו וטורניר המאסטרס, טורנירי הגראנד הסלאם נחשבים לטורנירי הג'ודו מהחשובים ביותר בעולם, בהם הג'ודוקאים מסוגלים לצבור את מירב נקודות הדירוג. טורניר הגראנד סלאם הראשון נערך בטוקיו בדצמבר 2008. בשנת 2009 נערכו לראשונה טורנירים נוספים גם בפריז, במוסקבה ובריו דה ז'ניירו. בשנת 2013 באקו החליפה את ריו דה ז'ניירו. עד 2013 נערכו ארבעה טורנירי גראנד סלאם מדי שנה. בשנת 2014 הוחלט כי מעתה ואילך יערכו מדיי שנה חמישה טורנירים כאשר הטורניר הנוסף ייערך באבו דאבי. בשנת 2019 נוספו שני טורנירים נוספים. כן נוסף גרנד סלאם תל אביב. המיקומים בהם התקיימו הטורנירים במהלך שנת 2022: מיקומים נוספים בהם התקיימו הטורנירים בעבר: JudoInside - Grand Slam Tokyo Event, www.judoinside.com
אפיק דום מטאל

אפיק דום מטאל (באנגלית: Epic Doom, בתרגום חופשי: דום אפי) הוא תת-ז'אנר של דום מטאל שנוצר על ידי הלהקה קנדלמאס (Candlemass). אפיק דום מטאל הוא אחד מסגנונות הדום מטאל הישנים. אפיק דום משלב את הצד הגרנדיוזי והאפי של ההבי מטאל, יחד עם הקצב האיטי והאווירה הפסימית של דום מטאל מסורתי יותר. אפיק דום מטאל מאופיין בגישה העוצמתית ולפעמים אף אופראית שלו לשירה, המבוצעת לרוב בקול נקי וגבוה, שניתן לעיתים להשוות לסגנון השירה בפאוור מטאל. בנוסף, התיפוף מבוצע לרוב בצורה בומבסטית. אפיק דום מטאל מנסה לתת תחושה "גדולה מהחיים". מילות השירים ודימויים שונים הם בדרך כלל בהשראת פנטזיה או מיתולוגיה, וקיימת תחושה חזקה של ליריקה (מילות שירים) דרמטית. סגנון האפיק דום מטאל נוצר על ידי הלהקה קנדלמאס (Candlemass). אלבום הבכורה של קנדלמאס, Epicus Doomicus Metallicus (שעליו נקרא מאוחר יותר שם הסגנון "אפיק דום") מ-1986, הרחיב את סגנון הדום מטאל המסורתי והוסיף לו שירה בסגנון אופראי ועוצמתי, ליריקה דרמטית, תיפוף בצורה בומבסטית ועוד. קנדלמאס שיפרו וחיזקו את הסאונד האפי שלהם עוד יותר באלבום האולפן הבא, Nightfall. להקות כמו Solitude Aeturnus ו-Sorcerer המשיכו את גישת הדום האפי בשנות ה-90, ובכך בישרו על הז'אנר כמוכר ומקובל על ידי מטאליסטים ברחבי העולם. שוודיה Candlemass ארצות הברית Solitude Aeturnus הממלכה המאוחדת Solstice שוודיה Veni Domine שוודיה Sorcerer שוודיה Isole שוודיה Below ארצות הברית Crypt Sermon צ'ילה Procession איטליה DoomSword גרמניה Atlantean Kodex שוודיה Memory Garden גרמניה Lord Vigo קנדה Smoulder שוודיה Krux דנמרק Altar of Oblivion רוסיה Scald גרמניה Fvneral Fvkk שוודיה Memento Mori ברזיל Archityrants ארצות הברית Well of Souls גרמניה Doomshine ארצות הברית Concilium פינלנד Iron Griffin הממלכה המאוחדת Monolith Cult פינלנד The Lone Madman דום מטאל Candlemass מדיה וקבצים בנושא אפיק דום מטאל בוויקישיתוף Candlemass - Encyclopaedia Metallum: The Metal Archives, www.metal-archives.com Candlemass, Riffipedia - The Stoner Rock Wiki (באנגלית) Candlemass | Wiki | Black Metal Amino, Black Metal | aminoapps.com Epic Doom Metal - Music genre - RYM/Sonemic, Rate Your Music (באנגלית) The ultimate guide to the epic doom metal music style | deathdoom.com, Soliloquium (באנגלית בריטית) Doom metal - the ultimate guide to doom metal music and its subgenres., Soliloquium (באנגלית בריטית) Doom-metal.com, www.doom-metal.com epic doom metal wiki, Last.fm (באנגלית)
ג'ו רודון

ג'וזף פיטר רודון (באנגלית: Joseph Peter Rodon; נולד ב-22 באוקטובר 1997 בסוונסי שבוויילס) הוא כדורגלן ולשי המשחק בעמדת הבלם בקבוצת לידס יונייטד ובנבחרת ויילס. רודון גדל במחלקת הנוער של סוונסי סיטי. ב-30 בינואר 2018 הושאל לצ'לטנהאם טאון מהפוטבול ליג השנייה עד לתום עונת 2017/2018, ובסך הכול ערך 12 הופעות ליגה. ב-11 באוגוסט 2018 ערך את הופעת הבכורה שלו בסוונסי סיטי, בניצחון 0–1 על פרסטון נורת' אנד במסגרת המחזור השני של הפוטבול ליג צ'מפיונשיפ לעונת 2018/2019. בסך הכול ערך 52 הופעות ליגה במדי המועדון. ב-16 באוקטובר 2020 חתם על חוזה לחמש עונות בטוטנהאם הוטספר מהפרמייר ליג. ב-26 באוקטובר ערך את הופעת הבכורה שלו במועדון, בניצחון 0–1 על ברנלי במסגרת המחזור השישי בליגה לעונת 2020/2021. בסך הכול ערך 15 הופעות ליגה בשתי עונותיו הראשונות במועדון. ב-2 באוגוסט 2022 הושאל לסטאד רן. ב-10 באוגוסט 2023 הושאל ללידס יונייטד. ב-12 באוגוסט ערך בכורה כשהחליף את ג'יימי שקלטון בהפסד 0–1 לברמינגהאם סיטי. ב-18 באוגוסט פתח בהרכב במשחק מול וסט ברומיץ' אלביון שהסתיים בתיקו 1-1. ב-20 בספטמבר הורחק בכרטיס אדום במהלך המשחק מול האל סיטי שהסתיים בתיקו 0-0. ב-2 ביולי 2024 חתם על חוזה קבוע לארבע שנים בלידס יונייטד, ששילמה עבורו לטוטנהאם כעשרה מיליון פאונד. הוא פתח בהרכב במשחק הראשון לעונת 2024/2025 ב-10 באוגוסט מול פורטסמות', שהסתיים בתיקו 3-3. ב-6 בספטמבר 2019 ערך רודון את הופעת הבכורה שלו בנבחרת ויילס, בניצחון 1–2 על נבחרת אזרבייג'ן במסגרת מוקדמות יורו 2020. הוא היה חלק מסגל נבחרת ויילס לטורניר יורו 2020 בשנת 2021, וערך ארבע הופעות בטורניר. נכלל בסגל נבחרת ויילס לטורניר מונדיאל 2022. מדיה וקבצים בנושא ג'ו רודון בוויקישיתוף ג'ו רודון, ברשת החברתית אינסטגרם ג'ו רודון, באתר Transfermarkt ג'ו רודון, באתר Soccerway ג'ו רודון, באתר BDFutbol ג'ו רודון, באתר WorldFootball.net ג'ו רודון, באתר National Football Teams ג'ו רודון, באתר FootballDatabase.eu Joe Rodon: Cheltenham Town sign Swansea City defender on loan באתר BBC, ‏ 30 בינואר 2018 (באנגלית) JOE RODON COMPLETES MOVE TO TOTTENHAM HOTSPUR באתר הרשמי של סוונסי סיטי, 16 באוקטובר 2020 (באנגלית) Phil Hay, Leeds complete signing of Joe Rodon on season-long loan from Tottenham, The Athletic, 10 August 2023 Ged Scott, Birmingham City 1-0 Leeds United, BBC Sport, 12 August 2023 Ged Scott, Leeds United 1 West Bromwich Albion 1, BBC Sport, 18 August 2023 Hull City 0 Leeds United 0, BBC Sport, 20 September 2023 Leon Wobschall, Leeds United transfers: 'Heartbroken' Leeds sell Archie Gray to Tottenham Hotspur for £40m as Joe Rodon joins for £10m, Yorkshire Post, 2 July 2024 Leeds United 3 3 Portsmouth, BBC Sport, 10 August 2024 Squad Announcement בחשבון הטוויטר הרשמי של נבחרת ויילס, 9 בנובמבר 2022 (באנגלית)
יאנוש ביהרי

יאנוש ביהרי (בהונגרית:Bihari János, ‏ 21 באוקטובר 1764 – 26 באפריל 1827) היה כנר ומלחין הונגרי ממוצא צועני. הוא היה אחד מממסדי המוזיקה הצוענית ההונגרית ה"קלאסית" ושל סוגת הוורבונקוש. כונה "אורפאוס הצועני". ביהרי נולד בשנת 1764 במשפחה של מוזיקאים צוענים ביישוב נאג'אבון (Nagyabony), בסלובקית: ולקה בלאכובו, בזמנו בממלכת הונגריה, כיום בסלובקיה העצמאית. גם אביו היה כנר. הוא בילה את שנותיו המוקדמות בבן (Böny) במחוז גייר. מוקדם בילדותו למד ביהרי נגינה מבני המשפחה. בגיל 7 שימש כבר ככנר שני (kontrás) בלהקה. חסרים עליו פרטים ביוגרפיים רבים. בשנת 1789 הוא התחתן ביישוב סרדאהיי עם אווה, בת ה-16, בתו של נגן צימבלום מפורסם, שימון באניאק והפך במהרה לכנר ראשון (פרימאש) בלהקת חמיו. אחרי שפעל בעיקר בערים סרדאהיי וקומארנו (קומארום), בשנת 1801 הקים יאנוש ביהרי בעיר פשט תזמורת משלו מורכבת מ-4 כנרים ונגן צימבלום אחד. להקה זו הפכה לפופולרית וערכה סיורי הופעות בערים רבות בהונגריה ומחוצה לה. בכל מדינה שבה ביקר, למד ביהרי את צביון מוזיקת העם והקלאסית המקומית ואימץ אותן בהופעותיו. נגינתו זכתה להערכתם של מוזיקאים דגולים כמו ליסט (למשל בספרו - "על הצוענים והמוזיקה שלהם בהונגריה" Des Bohémiens et de leur musique en Hongrie (1859)), פרנץ ארקל ובטהובן אותו, לפי דיולה קאלדי, פגש מספר פעמים בווינה. פעילותו המוזיקלית המצליחה איפשר לו סגנון חיים ראוותני למדי. רכש לעצמו בגדים הדורים, העסיק שרת שהחזיק את כינורו, התארח בבתי מלון מפוארים. ב-1818 נסע לוספרם בה התיידד ושיתף פעולה עם המוזיקאי איגנאץ רוזיצ'קה. מנגינות שהלחין או עיבד שימשו את ליסט, בטהובן את פבלו סרסטה ואחרים ביצירותיהם.ב-1811 ניגן בפני כינוס הפרלמנט של הונגריה בברטיסלבה (אז פוז'ון). ב-1814 הוא ניגן בפני המשתתפים ב-קונגרס ווינה. ב-1820 הופיע עם להקתו בפני קיסר אוסטריה, פרנץ הראשון על אי בדנובה, בין בודה לפשט. בשנת 1824 נפצע ביהרי בידו השמאלית ונכותו פגעה בביצועיו. הפופולריות שלו דעכה והוא נפטר בעוני בפשט. ביהרי השאיר 84 יצירות, רובן ורבונקוש או צ'רדש שהפכו לקלסיקה. הם הועלו על תווים על ידי מוזיקאים עמיתים. Hadik óbester nótája Hatvágás verbunkos Huszár verbunkos Sarkantyus verbunkos Bihari nótája mikor a pénze elfogyott Requiem fia halálára Koronációs Primiciális Palatinus 14 באוקטובר 1928 - במלאת מאה שנה למותו של ביהרי - פסל שלו מאת הפסל לסלו ואסארי הוצב בהאי מרגיט בבודפשט, לזכר נשף של הארכידוכס יוזף, פלטין הונגריה, שהתקיים באי הזה ושבו ביהרי ריתק את הקהל. הפסל נהרס בימי מלחמת העולם השנייה ועוצב מחדש ב-1969 על ידי קארוי ראדו. על כן הפסל נמצא לוח זיכרון עם תבליט של קיפוד המחזיק בפיו ענף של אלון, סמל לצועני הונגריה. בטקס המקורי לחניכת הפסל נכח הארכידוכס יוזף-אוגוסט מהבסבורג-לורן, והרבה מוזיקאים צוענים בני התקופה, כולל דיולה פקאר ויוז'ף ז'ני מהוועד לזכרונו של ביהרי וצאצאי האמן. כיום הפסל הועבר על יד כנסיית מיכאל הקדוש, בטיילת האמנים. בטהובן השתמש במנגינה של ביהרי בפתיחה "אישטוואן הקדוש" Ervin Major - Bihari János. Zenei Szemle, 1928. Ervin Major - Bihari műveinek tematikus katalógusa Zenei Szemle, 1928,. מדיה וקבצים בנושא יאנוש ביהרי בוויקישיתוף יאנוש ביהרי, באתר MusicBrainz (באנגלית) יאנוש ביהרי, באתר Discogs (באנגלית) ביוגרפיה קצרה בלקסיקון ביוגרפי הונגרי Magyar Életrajzi Lexikon 1000-1990 קטע וירטואוזי מאת ביהרי בביצוע הלן רוס בערוץ יוטיוב לקסיקון פאלאלס על אזכרתו של היברי באי מרגיט באתר "פשט-בודה"
פייטון אלכס סמית'

פייטון אלכס סמית' (באנגלית: Peyton Alex Smith; נולד ב-18 ביוני 1994) הוא שחקן קולנוע וטלוויזיה אמריקאי. סמית' נולד בדאלאס, טקסס. הוא למד באוניברסיטה החקלאית -מכנית בפלורידה. הופעתו הראשונה של סמית' בטלוויזיה הייתה בפרק בסדרת הטלוויזיה לילדים "החברים של ברני" משנת 2006. בשנת 2016 הופיע בפרק בסדרת הטלוויזיה "לוק קייג'". בשנת 2017 הופיע בסרט הקולנוע "דטרויט" שביימה קתרין ביגלו, כאשר באותה שנה החל להופיע בתפקיד ראשי בסדרת הטלוויזיה "The Quad" ובפרק של הסדרה "Tales". בשנת 2018 החל לשחק בתפקיד ראשי בעונתה הראשונה של סדרת הטלוויזיה "מורשות". בעונות הבאות שיחק סמית' בתפקיד משני. בעונתה הרביעית שיחק בסדרה בתפקיד אורח. בשנת 2022 החל להופיע בתפקיד ראשי בדרמת הספורט "All American: Homecoming". פייטון אלכס סמית', במסד הנתונים הקולנועיים IMDb (באנגלית) פייטון אלכס סמית', באתר Rotten Tomatoes (באנגלית) "'The Quad' Peyton 'Alex' Smith on Showcasing HBCU Excellence - Los Angeles Sentinel | Los Angeles Sentinel | African-American News". Lasentinel.net. 15 בפברואר 2017. נבדק ב-22 ביולי 2017. {{cite web}}: (עזרה) Kayla Hawkins, Who Plays Cedric On 'The Quad'? Peyton Alex Smith's Career Is Really Taking Off, Bustle, ‏3 בינואר 2017 Samuel Spencer, 'Legacies' Season 3: Is Peyton Alex Smith Leaving as Rafael?, Newsweek, ‏5 בundefined 2021 Alamin Yohannes, All American: Homecoming star Peyton Alex Smith on exploring his character's relationship to baseball, EW.com, ‏6 בינואר 2022 Andreeva, Nellie (29 במרץ 2021). "'All American: Homecoming': Peyton Alex Smith & Cory Hardrict Among Six Cast In the CW's Planted Spinoff". Deadline Hollywood. נבדק ב-24 במאי 2021. {{cite web}}: (עזרה)
אלן אוקטביאן יום

אלן אוקטביאן יום (Allan Octavian Hume‏; 6 ביוני 1829 - 31 ביולי 1912) היה מדינאי הודי ממוצא סקוטי. יום נולד בלונדון למשפחה סקוטית. הוא למד בקולג' ולאחר מכאן השתלם בהיילבורי, מוסד הלימודים של החברה ההודית המזרחית. הוא הפליג להודו בשנת 1849 ומאז ואילך כיהן בשורה של תפקידים בהררכיה של הממשל ההודי. יום ייסד את הקונגרס הלאומי ההודי, והוא דגל בקידומם של הנתינים ההודים. הוא אף התעניין בתנועה התיאוסופית של הלנה בלבצקי והיה חבר בה. מדיה וקבצים בנושא אלן אוקטביאן יום בוויקישיתוף אלן אוקטביאן יום, באתר אנציקלופדיה בריטניקה (באנגלית) כתבי אלן אוקטביאן יום בפרויקט גוטנברג (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אייל מושק אלפיני

אייל מושק אלפיני או מושק אלפיני (שם מדעי: Moschus chrysogaster; קרוי גם אייל מושק טיבטי), מין יונק מעלה גירה בסוג אייל מושק. המושק האלפיני חי באזורים מיוערים וסבוכים על מורדות הרים כדוגמת ההימליה בסין העממית (כולל מזרח טיבט), ובצפון הודו, בהוטן ונפאל. שמו ניתן לו עקב כך שהוא חי בבתי הגידול באזור האקלים התת-אלפיני הקפוא. כדי לשרוד בסביבה קשה זו, פרוותו ארוכה וסמיכה, ורגליו חזקות ומאמונות בקפיצה בין הסלעים. צבע פרוותו הוא שילוב של אדמדם, כתמתם וצהבהב מחוספס, והרגליים והפנים בצבע אפרפר בהיר. יש לו מספר כתמים לבנים בצוואר. המושק האלפיני ניזון מדשא ועשבים אותם הוא מוצא, כמו גם משורשים וצמחים אחרים. לעיתים, בעת החורף, כשהאדמה מכוסה בשלג, חופר המושק האלפיני באדמה כדי להגיע לצמחים אכילים. טורפיו העיקריים של המושק האלפיני הם נמר השלג, נמר ערפילי, דול מצוי, שועל מצוי ודלק צהוב-גרון. מדיה וקבצים בנושא אייל מושק אלפיני בוויקישיתוף אייל מושק אלפיני, באתר ITIS (באנגלית) אייל מושק אלפיני, באתר NCBI (באנגלית) אייל מושק אלפיני, בבסיס הנתונים ARKive (באנגלית) אייל מושק אלפיני, באתר האנציקלופדיה של החיים (באנגלית) אייל מושק אלפיני, באתר GBIF (באנגלית) אייל מושק אלפיני באתר הרשימה האדומה של IUCN מושק אלפיני באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
ארמסטרונג סידלי

ארמסטרונג סידלי (באנגלית: Armstrong Siddeley) הייתה חברת הנדסה שפעלה במהלך המחצית הראשונה של המאה ה-20. החברה הוקמה בשנת 1919 והתמחתה בעיקר בייצור רכבי יוקרה ומנועי כלי טיס. החברה נוסדה כאשר רכשה חברת ארמסטרונג ווית'וורת' את חברת סידלי-דיזי. במהלך שנות פעילותה יצרה החברה כלי רכב, מנועי כלי טיס, מנועים רקטיים, מנועים לטורפדו, תמסורות לטנקים ואוטובוסים, וכן השתתפה בפיתוח קרונות רכבת. ב-1935 התמזגה עם הוקר איירקראפט תוך שהיא שומרת על המותג שלה, והמשיכה לייצר כלי רכב ומנועים תחת שמה. ב-1960 התמזגה עם בריסטול אירופליין והפכה לבריסטול סידלי. בשנת 1966 התמזגה עם רולס-רויס כחטיבה לייצור מנועים. ב-1972 מכרה רולס-רויס את מלאי חלקי החילוף, הפטנטים, המפרטים הטכניים, השרטוטים והקטלוגים שהשתייכו לכלי הרכב שהיו תחת המותג ארמסטרונג סידלי מוטורס בע"מ, לחברת ארמסטרונג סידלי אונרס קלאב בע"מ (Armstrong Siddeley Owners Club Ltd). השם "סידלי" שרד בענף התעופה לפרק זמן ארוך יותר, כחלק מהחברות הוקר סידלי אוויאיישן והוקר סידלי דיינמיקס. ב-1977 התמזגה החברה יחד עם חברות נוספות ליצירת בריטיש אירוספייס, שהפכה מאוחר יותר ל-BAE סיסטמס. מדיה וקבצים בנושא ארמסטרונג סידלי בוויקישיתוף ערך זה הוא קצרמר בנושא הנדסה. אתם מוזמנים לתרום לוויקיפדיה ולהרחיב אותו.
ילד המחר

"ילד המחר" הוא אלבום האולפן השביעי של הזמרת הישראלית אילנה אביטל. את האלבום הוציאה בשנת 1990 לאור חברת התקליטים הד ארצי. השיר "טוב שבאתם", שהוקדש לעולים מברית המועצות, צעד כ-6 שבועות בראש מצעד הפזמונים של רשת ג', והגיע למקום ה-5 במצעד השנתי תש"ן (1990) של התחנה. אביטל גם הקליטה אותו ברוסית. שיר נוסף שהצליח היה "ילד המחר", שמילותיו כללו שמות של עדות שונות, וכן התרגום של אהוד מנור ל"א יידישע מאמע" לזכר אימו. באלבום נכללו גם שני פיוטים ידועים בעיבוד פופי: "אדון הסליחות" ו"צור משלו אכלנו". את שירי האלבום עיבד והפיק מוזיקלית אריק רודיך. ילד המחר (אלבום), פזמונט
מערכת הנון-היילס

מערכת הנון-היילס (באנגלית: Hénon–Heiles system) היא מערכת כאוטית קלאסית יסודית המתארת בעיה אסטרונומית של כוכב המסתובב סביב מרכז גלקטי בתנועה לא ליניארית המוגבלת למישור. המערכת תוארה לראשונה בשנת 1962 על ידי האסטרונום הצרפתי מישל הנון ועמיתו האמריקאי קארל היילס. בשנת 1964 פרסמו השניים מאמר שכותרתו "יישומיות האינטגרל השלישי של התנועה: ניסויים נומריים אחדים" (The applicability of the third integral of motion: Some numerical experiments, ראה אור בכתב העת The Astronomical Journal). לצורך תיאור המערכת לעיל, הנון והיילס השתמשו בפוטנציאל לא ליניארי פשטני ודו־ממדי בעל סימטריה סביב ציר אלכסוני, ומצאו כי האינטגרל השלישי, שהוא למעשה קבוע תנועה, קיים עבור סך מוגבל של תנאי התחלה אפשריים. במונחים בני זמננו, תנאי ההתחלה שעבורם לא מתקבל האינטגרל השלישי של התנועה, נקראים מסלולים כאוטיים. פוטנציאל הנון-היילס הוא כדלקמן (ביחידות מנורמלות): V ( x , y ) = 1 2 ( x 2 + y 2 ) + λ ( x 2 y − y 3 3 ) . {\displaystyle V(x,y)={\frac {1}{2}}(x^{2}+y^{2})+\lambda \left(x^{2}y-{\frac {y^{3}}{3}}\right).} כאשר הפרמטר λ {\displaystyle \lambda } הוא חסר יחידות, ובדרך כלל נלקח כ-1 לשם פשטות. בהתאם, ההמילטוניאן של המערכת, אשר מורכב מהאנרגיה הקינטית ומהפוטנציאל גם יחד, הוא: H = 1 2 ( p x 2 + p y 2 ) + 1 2 ( x 2 + y 2 ) + λ ( x 2 y − y 3 3 ) . {\displaystyle H={\frac {1}{2}}(p_{x}^{2}+p_{y}^{2})+{\frac {1}{2}}(x^{2}+y^{2})+\lambda \left(x^{2}y-{\frac {y^{3}}{3}}\right).} ארבע המשוואות המצומדות שיתקבלו מהצבת המילטוניאן זה במשוואות המילטון, הן: x ˙ = p x , {\displaystyle {\dot {x}}=p_{x},} p x ˙ = − x − 2 λ x y , {\displaystyle {\dot {p_{x}}}=-x-2\lambda xy,} y ˙ = p y , {\displaystyle {\dot {y}}=p_{y},} p y ˙ = − y − λ ( x 2 − y 2 ) . {\displaystyle {\dot {p_{y}}}=-y-\lambda (x^{2}-y^{2}).} פתרונה הנומרי של המערכת ניתן לעיתים לטיפול באמצעות Painlevé transcendents (אנ'). כאנלוג קוונטי, ניתן להציב את המילטוניאן הנון-היילס בתוך משוואת שרדינגר. המאמר המקורי של הנון והיילס, באתר אוניברסיטת הרווארד מערכת הנון-היילס, באתר Wolfram MathWorld Classical and Quantum Chaos, Martin C. Gutzwiller, p.102 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מערכת הנון-היילס".
דאנאקוד

דאנאקוד הוא קוד מזהה, ייחודי למהדורה של ספר, המוקצה לספרים בעברית ובשפות אחרות המופצים בישראל. בחנויות ספרים ובספריות ברחבי הארץ הוא משמש כמספר קטלוגי. חברת "ד.א.נ.א. מערכות", שהוקמה ב־1981, מנהלת ומקצה את הקודים תמורת תשלום מאז 1982. כשמשתמשים בקוד זה בברקוד שבעטיפת ספר, בדרך כלל כתוב "דאנאקוד" לידו כדי להבדיל בינו לבין מסת"ב (ISBN) שמשמש לתפקיד כמעט זהה ברוב העולם ושנמצא בשימוש בישראל לספרים שמופצים גם בחו"ל. לכל דאנאקוד יש שני ייצוגים: הייצוג המורחב שמכיל 12 ספרות שמתחלקות ל־4 ספרות יצרן, 7 ספרות פנימיות של היצרן, וספרת ביקורת אחת המיועדת לזיהוי שגיאות. הייצוג השני, הדאנאקוד המקוצר, מורכב ממספר היצרן (בלי אפסים מובילים), מקף אמצעי, והמספר הפנימי של היצרן (גם הוא בלי אפסים מובילים). לדוגמה, למהדורת "התרנגולים והשועל" שיצאה לאור בשנת 2005 יש דאנאקוד מקוצר 31-4090, שמיוצג גם בגרסתו המורחבת בעלת 12 ספרות כ־003100040907. לשני הייצוגים יש שימושים שונים. הייצוג המקוצר קריא יותר ובגלל זה בדרך כלל מוצג טקסטואלית לקוראים בתוך הספר או באתר המו״ל. הייצוג המורחב, לעומתו, מיועד לשימושים טכנולוגיים כגון ברקודים ומסדי נתונים בהם פחות חשובה הקריאות ויותר חשובה היכולת לזהות שגיאות. הספרה הקיצונית מימין בקוד המורחב היא ספרת ביקורת, אשר יכולה לקבל את הספרות העשרוניות 0–9. לדוגמה, לדאנאקוד שגרסתו המקוצרת היא 31-4090 וגרסתו המורחבת היא 003100040907, ספרת הביקורת היא 7. חישוב ספרת הביקורת מתבצע באופן הבא: סוֹכְמים את מכפלות אחת־עשרה הספרות השמאליות בקוד במקדם תלוי־מיקומן, כשהמיקום נספר משמאל לימין והמקדם הוא 7 במיקומים אי-זוגיים (המיקום הראשון, השלישי, וכו׳) והמקדם הוא 9 במיקומים זוגיים (המיקום השני, הרביעי, וכו׳). עבור הדאנאקוד בדוגמה שלעיל יתבצע החישוב הבא: 0 ⋅ 7 + 0 ⋅ 9 + 3 ⋅ 7 + 1 ⋅ 9 + 0 ⋅ 7 + 0 ⋅ 9 + 0 ⋅ 7 + 4 ⋅ 9 + 0 ⋅ 7 + 9 ⋅ 9 + 0 ⋅ 7 {\displaystyle 0\cdot 7+0\cdot 9+3\cdot 7+1\cdot 9+0\cdot 7+0\cdot 9+0\cdot 7+4\cdot 9+0\cdot 7+9\cdot 9+0\cdot 7} = 0 + 0 + 21 + 9 + 0 + 0 + 0 + 36 + 0 + 81 + 0 {\displaystyle =0+0+21+9+0+0+0+36+0+81+0} = 147 {\displaystyle =147} ספרת היחידות של התוצאה היא ספרת הביקורת. לכן, ספרת הביקורת שהתקבלה לדאנאקוד בעל גרסה מקוצרת של 31-4090 היא 7. לבדיקה (הבקרה) יש לבצע את החישוב הנ״ל מחדש, אבל הפעם עם כל שתים־עשרה הספרות (ספרת הביקורת נכללת). ספרת היחידות של התוצאה צריכה להיות 0. להדגמה, ספרת הביקורת, 7, כפול המקדם 9, זה 63. הסכום של לפני, 147, פלוס 63 זה 210. ספרת היחידות היא 0. כך, זה מוכיח ש־7 אכן היא ספרת הביקורת של הדאנאקוד 31-4090. מסת"ב אתר האינטרנט הרשמי של דאנאקוד אתר האינטרנט הרשמי של דאנאקוד (באנגלית) דאנאקוד / מ.ס.ת.ב. / ISBN – זה משהו חשוב?, באתר טקסט רץ הוצאה לאור התרנגולים והשועל, באתר הוצאת הקיבוץ המאוחד חומרי עזר: טבלת עזר – טבלת אקסל להמרת מספרי דאנאקוד (באדיבות הספרייה הלאומית), באתר מרכז הספר והספריות
הר דידו

הר דידו או הר דיידו (באנגלית: Mount Dido) הוא הר נישא, באזור העמקים היבשים מקמרדו, בארץ ויקטוריה, שבאנטארקטיקה. גובהו של הר דידו 2,070 מטרים מעל פני הים. הר דידו ממוקם בן הר אלקטרה, לבין הר בוריאס, שברכס אולימפוס. שמו של ההר ניתן לו על ידי משלחת החקר האנטארקטית של אוניברסיטת ויקטוריה בוולינגטון (Victoria University of Wellington Antarctic Expedition) מוולינגטון שבניו זילנד שחקרה את אנטארקטיקה, שהתקיימה בעונת המחקר (הקיץ האנטארקטי) שבשנים 1958–1959. ההר נקרא על שמה של דידו (מלכת קרתגו), דמות מהמיתולוגיה היוונית. • CHRISTOPHER P. McKAY, REBECCA WEED, DAVID A. TYLER, J. ROBIE VESTAL, E. I. FRIEDMANN Studies of cryptoendolithic microbialcommunities in the antarctic cold desert הר דידו באתר הגאזט האנטארקטי הרשמי של ממשלת ניו זילנד הר דידו באתר הסקר הגאולוגי של ארצות הברית מפת אזור הר דידו מידע גאוגרפי והיסטורי על פי הגאזט האנטארקטי הרשמי של ממשלת ניו זילנד, גובהו של ההר 2,255 מטרים מעל פני הים